עלמוורק דוידיאן

עלמוורק מרשה דוידיאן (באנגלית: Aäläm-Wärqe Marsha Davidian; נולדה ב-1979) היא תסריטאית ובמאית קולנוע ישראלית, זוכת פרס "Audetia" לסרט הטוב ביותר שביימה אישה לשנת 2018 בפסטיבל הסרטים הבינלאומי בטורונטו על סרטה עץ תאנה. דוידיאן היא הבמאית הראשונה יוצאת אתיופיה שסרטה היה מועמד לפרס אופיר. דוידיאן נולדה בכפר אוושה, חצי שעה נסיעה מאדיס אבבה, עיר הבירה של אתיופיה, ועלתה לישראל בגיל 11 עם משפחתה. בנעוריה למדה בפנימיית הכפר הירוק במגמת קולנוע. בוגרת המחלקה לקולנוע ואנימציה במכללת תל-חי. לאחר שירותה הצבאי, דוידיאן הצטרפה לבמאית עדה אושפיז כתחקירנית ומתרגמת בסרט "אירוסי דמים" שעוסק בקהילה האתיופית בישראל. בשנת 2012 סיימה לימודי קולנוע בסם שפיגל והייתה לבוגרת הראשונה יוצאת אתיופיה. משמעות השם עלמוורק הוא "עולם זהב". דוידיאן מרבה לעסוק בסרטיה בחוויות של נשים שהיגרו מאתיופיה לישראל. היא אמרה על התכנים בהם היא עוסקת ש"בגיל צעיר הבנתי שהפסקתי להיות אלמורק, והפכתי להיות 'אתיופית'. זה מטען כבד. אנחנו מוצגים כלפי חוץ כמין חבילה ענקית, אבל בשביל ליצר דיאלוג חייבים לפרק את זה." והוסיפה לגבי העשייה הקולנועית שלה "אני עוד בתהליך חיפוש. לחקור את המדיום ואיך הוא קשור אלי ולתרבות שלי. קולנוע זו שפה מערבית, ואני רוצה לבדוק האם יכולה לקחת אותה ולחבר אותה לזו האתיופית. לצורה השונה שבה האנשים מהקהילה שלי חושבים ומדברים". סרטים קצרים במסגרת סיום לימודיה בכפר יצרה מרשה סרט דוקומנטרי בשם "פירסינג" העוסק בקישוטי גוף ומשווה בין תרבות קישוט הגוף האפריקאית לבין זו המערבית. הסרט זכה בתחרות פסטיבל ירושלים ב-1997 לסרטי בתי ספר וייצג את ישראל בתחרות תלמידים יוצרים בפינלנד. 1997 - "פירסינג", כתיבה ובימוי. הסרט הופק במסגרת סיום לימודיה בכפר הירוק והוא משווה בין קישוטי גוף בתרבות האפריקאית לבין זו המערבית. הסרט זכה בתחרות פסטיבל ירושלים לסרטי בתי ספר וייצג את ישראל בתחרות תלמידים יוצרים בפינלנד. 2007 - "מולו", כתיבה ובימוי. דוידיאן יצרה את הסרט הזה במסגרת לימודיה במכללת תל-חי. הסרט השתתף בפסטיבל הבינלאומי ה-12 לסרטי סטודנטים בתל אביב וזכה בציון לשבח ופרס השחקנית הטובה ביותר. 2010 - "קורקי", כתיבה ובימוי. הסרט עוקב אחר חברות שנקלעת למשבר בין מימי לקדסט. הסרט הוקרן בפסטיבל ירושלים ומונטריאול. 2011 - "אצלנו", כתיבה ובימוי. הסרט עוסק ביחסים בין אם המתפרנסת מניקוי בתים ובתה (השחקנית אסתר רדא) שמגיעה לעזור לה אחרי הלימודים. הסרט הוקרן בפסטיבל חיפה ובפסטיבל הבינלאומי לסרטי נשים רחובות. 2015 - עם הפנים לקיר, כתיבה ובימוי. זוכה פרס הסרט העצמאי הקצר הטוב ביותר בפסטיבל הסטודנטים בתל אביב ופרס ון ליר לסרט העלילתי הקצר הטוב ביותר בפסטיבל הקולנוע ירושלים לשנת 2016. היה מועמד לפרס אופיר לסרט העלילתי הקצר הטוב ביותר בטקס פרסי אופיר לשנת 2016. 2016 - "מעברים", כתיבה ובימוי. מימי יוצאת למסע אחר זהותה בין אתיופיה לישראל. סרטים באורך מלא 2018 - עץ תאנה, כתיבה ובימוי. זהו סרטה העלילתי הארוך הראשון של דוידיאן אשר צולם בעיר מולדתה אדיס אבבה באמהרית עם צוות שחקנים מקומי. דוידיאן זכתה עבור סרט זה בפרס "Audetia" לסרט הטוב ביותר שביימה אישה בפסטיבל הסרטים הבינלאומי בטורונטו. בנוסף, הסרט זכה בפרס הצילום הטוב ביותר בטקס פרסי אופיר לשנת 2018 והוא מועמד לפרס הסרט העלילתי הטוב ביותר בפסטיבל חיפה. 2014 - פרס הפיצ'ינג הבינלאומי על תסריט הסרט "עץ תאנה" במסגרת החממה הבינלאומית לקולנוע ירושלים. 2018 - פרס "Audetia" לסרט הטוב ביותר שביימה אישה בפסטיבל הסרטים הבינלאומי בטורונטו עבור "עץ תאנה". עלמוורק דוידיאן, ברשת החברתית פייסבוק עלמוורק דוידיאן, במיזם "אישים" לתיעוד היצירה הישראלית עלמוורק דוידיאן, במסד הנתונים הקולנועיים IMDb (באנגלית) ראיונות אור סיגולי, "אנשים שדומים לי", באתר כלכליסט, 9 באוגוסט 2016 נירית אנדרמן, חוזרת דרך הקולנוע אל ילדותה באתיופיה, באתר הארץ, 6 ביוני 2017 מור פלד, מסרט הגמר לפיצ'ר הראשון, באתר רשת, ‏30 באוגוסט 2018 מאיה כהן, מאתיופיה לפסטיבל הסרטים בחיפה, באתר ישראל היום, 27 בספטמבר 2018 נירית אנדרמן, הבמאית עלמוורק דוידיאן לא רוצה להיות הדוברת של יוצאי אתיופיה, באתר הארץ, 14 במרץ 2019 אינה טוקר, "לא יכלתי לסכן את הצוות שנשאר באתיופיה", באתר ynet, 19 במרץ 2019 מתן יניב, ‏מצדי תנו לי לחיות על סטים: ראיון עם במאית עץ תאנה, באתר "סרט", 19 במרץ 2019 קובי מידן מראיין את עלמוורק דוידיאן, בביצוע סוכן תרבות, סרטון באתר יוטיוב (אורך: 8:07) מן הביקורת אורי קליין, "עץ תאנה": ארוכה, קשה וטראגית היא הדרך לארץ המובטחת, באתר הארץ, 29 בספטמבר 2018 ישי קיצ'לס, במאית ישראלית זכתה בפרס בפסטיבל טורונטו, באתר ישראל היום, 16 בספטמבר 2018 מאיה כהן, מאתיופיה לפסטיבל הסרטים בחיפה, באתר ישראל היום, 27 בספטמבר 2018 עדי הגין, דירוג און לייף: 5 הבימאיות המבטיחות בישראל, באתר און לייף, ‏20 באוקטובר 2013 קובי מידן מראיין את עלמוורק דוידיאן, בביצוע סוכן תרבות, סרטון באתר יוטיוב (אורך: 8:07) אור סיגולי, אנשים שדומים לי, באתר כלכליסט, 9 באוגוסט 2016 לימודי קולנוע ואנימציה, באתר מכללת תל-חי, ‏2007 אור סיגולי, פסטיבל ירושלים 2016: הזוכים, הזוכות וסיכום התחרות הישראלית, באתר סריטה, ‏14 ביולי 2016 דור העתיד של הקולנוע הישראלי: הזוכים בפסטיבל סרטי סטודנטים, באתר ישראל היום, ‏16 ביוני 2016 נירית אנדרמן, חוזרת דרך הקולנוע אל ילדותה באתיופיה, באתר הארץ, 6 ביוני 2017 נירית אנדרמן, אלמורק מרשה הישראלית זכתה בפרס הפיצ'ינג הבינלאומי בירושלים, באתר הארץ, 13 ביולי 2014